
R E F E R A T    D E   A P R O B A R E 
[bookmark: _Hlk133169976][bookmark: _Hlk132987402]privind  aprobarea Documentației tehnico - economice – faza Studiu de Fezabilitate - și a indicatorilor tehnico - economici pentru obiectivul de
 investiții „Creșterea eficienței energetice a infrastructurii de iluminat
 public în municipiul Brad, județul Hunedoara”



În completarea Proiectului în derulare ”MODERNIZARE ȘI EXTINDERE SISTEM DE ILUMINAT PUBLIC ÎN MUNICIPIUL BRAD” - cod SMIS 127052, Municipiul Brad are în pregătire depunerea unui Proiect de finanțare intitulat „Creșterea eficienței energetice a infrastructurii de iluminat public în municipiul Brad, județul Hunedoara” în cadrul Programului  privind creșterea eficienţei energetice a infrastructurii de iluminat public gestionat de către Ministerul Mediului prin Administrația Fondului pentru Mediu aprobat prin Ordinul nr. 1.947/2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a Programului privind creșterea eficienţei energetice a infrastructurii de iluminat public. Acest proiect vine în completarea demersurilor inițiate până în prezent de către Municipiul Brad în vederea dezvoltării durabile a comunității locale. 
		Obiectivul Programului îl reprezintă creşterea eficienţei energetice a infrastructurii de iluminat public. 
		Scopul Programului îl reprezintă îmbunătăţirea calităţii mediului prin reducerea emisiilor de gaze cu efect de seră prin utilizarea unor corpuri de iluminat cu LED care să determine o eficienţă energetică ridicată și poluare luminoasă minimă. 
		Obiectul Programului vizează modernizarea sistemelor de iluminat public prin înlocuirea corpurilor de iluminat existente având un consum ridicat de energie electrică cu corpuri de iluminat cu surse LED, completarea sistemului de iluminat public existent cu corpuri de iluminat cu surse LED (în situaţiile în care stâlpii de pe tronsonul respectiv nu sunt echipaţi cu corpuri de iluminat sau acestea sunt deteriorate/nefuncţionale), extinderea sistemului de iluminat existent, precum şi achiziţionarea şi instalarea sistemelor de telegestiune aferente obiectivelor de investiţii.
		Proiectul propus are valoarea totală de 5.499.965,40 lei, din care:
			- 4.999.965,40 lei din bugetul alocat prin program;
			-  500.000,00 lei cheltuieli neeligibile care vor fi susținute din bugetul local al Municipiului Brad.
		Având în vedere oportunitatea accesării unei finanțări care să contribuie la creșterea eficienței energetice în infrastructura de iluminat public la nivelul comunității locale, am inițiat prezentul proiect de hotărâre prin care am propus aprobarea Documentației tehnico - economice - faza Studiu de fezabilitate - și a indicatorilor tehnico - economici pentru obiectivul de investiții „Creșterea eficienței energetice a infrastructurii de iluminat public în municipiul Brad, județul Hunedoara”.
În contextul celor de mai sus supun spre dezbatere și aprobare Consiliului Local al Municipiului Brad  proiectul de hotărâre în forma prezentată.	 
Invoc în susţinerea propunerii mele prevederile Legii nr. 500/2002 privind finanţele publice, cu modificările şi completările ulterioare, ale Legii nr. 273/2006 privind finanţele publice locale, cu modificările şi completările ulterioare, ale Hotărârii Guvernului nr. 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, ale Ordinului nr. 1.947/2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a “Programul privind creșterea eficienței energetice a infrastructurii de iluminat public”, ale art.129 alin. 1, alin. 2 lit. b și lit. d, alin. 4 lit. d, alin. 7 lit. n  din O.U.G.  nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

